b'\n_START_ARTICLE_\n6. bersaljerski polk (Italija)\n_START_SECTION_\nZgodovina\n_START_PARAGRAPH_\nKorpus bersaljerjev je bil ustanovljen leta 1836 v okviru Kraljeve sardinske vojske. Ko je Sardinija postala skupaj z drugimi deli Italije Kraljevina Italija, se je korpus bersaljerjev vklju\xc4\x8dil v Kraljevo kopensko vojsko in s prehodom dr\xc5\xbeave v republiko leta 1946 je ostal ena od kopenskih komponent Italijanskih oboro\xc5\xbeenih sil._NEWLINE_\xc5\xa0esti polk je bil prisoten \xc5\xbee leta 1859 v drugi vojni za neodvisnost, a je bil uradno priznan leta 1861 z zdru\xc5\xbeenjem Italije. Bojeval se je med drugim pri Kustoci (1866) in pri zavzetju Rima (1879). Sodeloval je tudi pri kolonialnih vojnah v Eritreji (1895), v Libiji (1911) in poznele v Etiopiji (1935). Med prvo svetovno vojno je bil polk aktiven na so\xc5\xa1ki fronti in med drugo svetovno vojno v Albaniji in Rusiji.'